Document ID: /roh_data/filtered/fineweb-2-filterrobots_roh.jsonl.gz/46484

Ils emprims trais mais dal 2019 hai dà quatter giadas dapli cas dal virustgel che durant il medem temp da l’onn passà. Tenor la WHO, l’organisaziun mundiala da la sanadad, èn 112'000 cas dal virustgel vegnids annunziads dal schaner fin la fin mars. Il dumber effectiv possia esser anc pli aut.
Il virustgel saja ina da las pli infectusas malsognas ch’i dettia e pervi dal virustgel possian ins er murir. Be dus terzs dals umans sin l'entir mund hajan retschavì las duas vaccinaziuns cunter il virustgel.
RR novitads 20:00